
GAZDASÁGI VÁLSÁG: AUTÓPIAC A MUNKAVÁLLALÓK ZSEBÉN KERESZTÜL

Témám a gazdasági válság jelenlegi helyzetének felmérése az autópiac segítségével. Mint tudjuk egyebek mellett, mint például a banki szektor, ingatlanpiac úgy az autóipar is nagyban meghatározza a válság alakulását, ami fordítva is igaz. Egymásra nagy befolyással bír a munkavállalók autóvásárlási kedve és az autógyártók, autókereskedők létszámleépítése illetve bővítése, amely jobbik esetben munkahelyteremtést jelent, rosszabbik esetben pedig munkahelyek megszűnését.
A vásárlók vizsgálatával lehetőségem nyílik megvizsgálni, hogy kiket és milyen mértékben érintett, illetve érint a válság, természetesen ezt nem csak az idei, hanem az elmúlt évek adataival is összehasonlítva. Ezzel együtt lehetőségünk nyílik megsaccolni az autógyárak lépéseit (eladásaiktól függően), főleg a munkahelyteremtő képességeiket, illetve akár a GDP-re gyakorolt hatásukat is.



